DNEVNIK OPRAVLJANJA DIGITALNE ZGODBE (SKUPINA NEJC KOSANC, KLARA PETKOVŠEK, ZALA RIFELJ)

1. **Izbira pravljice**

Pregledali smo seznam predpisanih zgodb in se skupaj odločili, da si izberemo pravljico o zlati ptici. Izbrali smo jo zato, ker nam je bila blizu in smo se vsi z njo že vsaj enkrat srečali.

1. **Razdelitev dela**

Pogovorili smo se o delitvi dela in prišli do ugotovitve, da moramo pravljico obvezno vsi trije prebrati, nato pa predlagati ideje, kako bi zapisano pravljico digitalizirali. Kakšne elemente bi uporabili, s katerim orodjem bi si pomagali itd.

1. **Izvedba**

Člani ekipe smo se dobili na prvem srečanju, kjer smo ustvarili zgodboris. Vsebino zgodbe smo si razdelili na 3 večje dele. Vsak je pokrival svoj del. (Vsakemu od nas je zgodboris vzel približno 2 uri). Potem smo zgodborise združili v en izdelek, kar nam je vzelo pol ure.

Ker je bila pravljica v narečju, smo jo med obnavljanjem za digitalizacijo prevedli v knjižno slovenščino (Klara, Zala; 13:01 – 15:01), da bi bila bralno razumljivejša otrokom po vsej Sloveniji. Za digitalizacijo smo uporabili orodje StoryJumper. Klara je prevzela delo izdelave ozadja in slik oziroma elementov zgodbe. (12:01 – 18:01). Zala je prevajala v knjižno slovenščino. To je terjalo 2 uri. Nejc pa je zapisoval v orodju StoryJumper. Tudi to je vzelo okoli 2 uri. Vse delo smo opravili preko komunikacijske storitve Skype. Delo je gladko potekalo, tudi z dogovarjanjem za srečanja nismo imeli večjih težav.

1. **Pregled in popravki**

Ob naslednjem srečanju ekipe smo narejeno pregledali in popravili napake, dodali pa smo tudi zvoke in glasbene kulise, ki spadajo k tej zgodbi.

Potem je pri pouku književnosti profesorica našo zgodbo rahlo usmerila, da je bil tudi jezik primernejši, saj otroci pri tej starosti še nimajo tako bogatega besednega zaklada, kot ga imamo mi.

1. **Predstavitev zgodbe**

Po zadnjih popravkih smo zgodbo predstavili sošolcem in jo objavili na naše spletišče na Arnes.si. Dogovorili smo se, da zgodbo predstavimo na način igre vlog. Nejc bo v vlogi pripovedovalca zgodbe, Klara in Zala pa bosta posodili glas likom v zgodbi. Prišli smo tudi do ideje, da naj sošolci sami ugotovijo naslov naše zgodbe, in sicer s pomočjo slike rudarja in zvoka ptice.